open-index/open-wikipedia-markdown huggingface dataset:
Karhuntappajan ritarikunta

**Karhuntappajan ritarikunta**, tai **Lāčplēsis-ritarikunta**, () on Latvian korkein kunniamerkki, joka perustettiin 11. marraskuuta 1919. Aloitteen ritarikunnan perustamisesta teki silloinen Latvian armeijan ylipäällikkö Janis Balodis.

## Historia
Ritarikunnan ensimmäiset kunniamerkit jaettiin marraskuussa 1920, jolloin presidentti Jānis Čakste luovutti merkit. Viimeisen kerran ritarikunnan kunniamerkeillä palkittiin vuonna 1928. Sen jälkeen ritarikunnan kunniamerkkejä ei ole myönnetty. Latvian itsenäistyessä uudelleen Neuvostoliiton miehityksen jälkeen vuonna 1991 Karhuntappajan ritarikuntaa ei perustettu uudelleen.

Ritarikunnan kunniamerkit suunnitteli latvialainen Jānis Liberts. Ritarikunnan merkki oli valkoiseksi emaloitu tyylitelty hakaristi, jonka reunoissa oli punainen ja kultainen juova. Merkin keskuskuvioon oli kuvattuna latvialaiseen kansantarustoon perustuva karhuntappaja Lāčplēsis taistelemassa karhun kanssa. Ristiin oli kiinnitettynä myös poikittain olevat miekat. Kunniamerkin keskuskuvion kääntöpuolella oli teksti 11. marraskuuta 1919, ja ristin sakaroihin oli kaiverrettu teksti "Par Latviju" ('Latvian puolesta').

## Myöntämisperusteet ja luokat
Ritarikunnassa oli kolme luokkaa, ja se voitiin myöntää vain sodan ajan ansioista.

*  ritarikunnan nauha

## Saajat ja erityisoikeudet
Ritarikunta oli sotilasritarikunta, ja sen kunniamerkkejä myönnettiin latvialaisille sotilaallisista ansioista sekä ulkomaalaisille, jotka olivat osallistuneet Latvian vapaustaisteluun tai edesauttaneet Latvian tasavallan perustamista.

Ensimmäisen luokan kunniamerkki eli suurristi myönnettiin seuraaville 11 henkilölle: kenraali Janis Balodis, kenraali Krišjānis Berķis, eversti Fridrihs Briedis, eversti Oskars Kaplaks, kenraali Johan Laidoner (Viro), marsalkka Józef Piłsudski (Puola), marsalkka Ferdinand Foch (Ranska), kuningas Viktor Emanuel III (Italia), pääministeri Benito Mussolini (Italia) ja kuningas Albert I (Belgia).

Ritarikunnan toisen luokan kunniamerkki myönnettiin 61 henkilölle, joista latvialaisia oli 18 ja ulkomaalaisia 43. Kolmannen luokan merkki myönnettiin 2&nbsp;072 henkilölle, joista ulkomaalaisia oli 271. Ennen Neuvostoliiton miehitystä ritarikuntaan nimitettiin myös kolme naista: Elza Žiglevica, Līna Čanka ja Valija Vesčūnas-Jansone.

Kunnianosoituksen saaneilla oli lukuisia etuoikeuksia, joita olivat muun muassa:

* oikeus käyttää sotilasunivormua myös aktiivisen palveluksen jälkeen
* etusija armeijan nimityksiä tehtäessä 
* kaksinkertaiset lomat armeijassa palvellessaan
* saajan lapset oli vapautettu koulujen lukukausimaksuista
* junaliput valtion rautatieyhtiön puoleen hintaan
* oikeus sotilashautajaisiin
* etusija tontteja jaettaessa
* oikeus saada ilmaiseksi hoitoa sotilassairaaloissa myös aktiivisen palveluksen jälkeen 

## Lähteet
*Tetri Juha E.: *Kunniamerkkikirja*, Saarijärvi: Ajatus 1998 .
*

### Viitteet
Rahareikä

**Rahareikä** (*The Money Pit*) on Richard Benjaminin ohjaama komediaelokuva vuodelta 1986. Elokuvan pääosissa ovat Tom Hanks ja Shelley Long. Elokuva kuvattiin New Yorkissa ja Lattingtownissa.

## Rooleissa

## Arvioita
*[[Video-opas|Video-oppaassa]]* vuodelta 1994 Asko Alanen kuvaa *Rahareikää* vanhanaikaisen kommelluskomedian keinoilla herkuttelevaksi remonttifarssiksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Hurrikaani Erika

**Hurrikaani Erika** oli vuoden 1997 Atlantin hurrikaanikauden voimakkain ja pisin trooppinen myrsky. Se oli kauden viides nimetty myrsky ja kolmas hurrikaani.

Trooppinen itäaalto, josta myöhemmin kehittyi Erika, lähti liikkeelle Afrikan rannikolta 31. elokuuta. National Hurricane Center nimesi sen Erikaksi 3. syyskuuta, kun se oli 1&nbsp;850 kilometriä Pienten-Antillien itäpuolella. Voimakkaimmillaan Erika oli 8. syyskuuta 565 kilometriä Pienistä-Antilleista pohjoiseen. Sen tuulennopeus oli 205 km/h. 

Erika ohitti Bermudan noin 300 mailin päästä 10. syyskuuta. 16. päivään mennessä se menetti trooppisen myrskyn ominaisuudet, ja siitä tuli keskileveysasteiden liikkuva matalapaine, joka jatkoi matkaansa Irlantiin.

Koska vahingot jäivät pieniksi, Erika-nimeä käytettiin uudelleen vuosina 2003 ja 2009.

## Lähteet
Skotlannin jalkapalloliitto

**Skotlannin jalkapalloliitto** () on skotlantilaisen jalkapallon korkein järjestö. Se on perustettu vuonna 1873 ja on täten maailman toiseksi vanhin jalkapalloliitto Englannin jalkapalloliiton jälkeen. Liitto on kuulunut FIFA:an vuodesta 1910 lähtien ja UEFA:an vuodesta 1954 lähtien. Sen presidenttinä toimii George Peat. 

Skotlannin jalkapalloliitto hallinoi miehissä maajoukkuetta, B-maajoukkuetta sekä muutamia juniorimaajoukkueita. Skotlannilla on myös naisten maajoukkue ja alle 19-vuotiaiden naisten maajoukkue. Liitto järjestää myös Skotlannin cupin ja nuorten vastaavan kilpailun. 

## Aiheesta muualla
 
* Liiton kotisivut
Saab 9-2X

**Saab 9-2X** on Saabin vuosina 2004–2006 valmistama keskiluokan farmariauto, joka oli uudelleennimetty versio Subaru Imprezasta. Sen ulkoasua oli muokattu vastaamaan muuta Saab-mallistoa. Autoa rakennettiin Subarun kanssa samalla tehtaalla Japanissa, ja sitä myytiin ainoastaan Pohjois-Amerikan markkinoilla. Myynti jäi vähäiseksi muun muassa siksi, että 9-2X oli hinnoiteltu sisarmalliaan Imprezaa kalliimmaksi.

Autossa käytetyt nelisylinteriset bokserimoottorit tulivat Subarulta. Perusmallissa oli vapaasti hengittävä 2,5-litrainen (165&nbsp;hv), urheilullisessa Aero-mallissa turboahdettu 2,0-litrainen (227&nbsp;hv). 

## Lähteet

## Aiheesta muualla
Laattapiste

**Laattapiste** on suomalainen, kylpyhuoneisiin erikoistunut tuotemerkki, jonka omistaa Laattapiste-Pukkila Oy.

## Historia

Heikki ja Ann-Marie Haru perustivat Laattapisteen vuonna 1979. He olivat remontoineet asuntoja myydäkseen niitä eteenpäin. Samalla he olivat huomanneet kylpyhuonelaattojen suppean valikoiman Suomessa ja päättivät aloittaa niiden maahantuonnin.

Yritys lähes kaksinkertaisti liikevaihtonsa joka vuosi. Vuonna 1989 Heikki Haru kuoli syöpään. Hänen puolisonsa Ann-Marie jatkoi yrityksessä, apunaan pariskunnan pojat, Tommi ja Petteri Haru.

Vuonna 1992 Laattapisteen pääkonttori muutti Piispankylään, Kivistön alueelle Vantaalle.

Vuonna 1998 yhtiöllä oli 42 työntekijää ja sen liikevaihto oli noin 77 miljoonaa markkaa.

Vuonna 2006 yhtiö kertoi, että sen kylpyhuonetarvikeketjun konsepti aiottiin laajentaa Laattapiste Collection Lifestyleksi. Myymälöissä myytiin kaikkea kylpyhuoneissa tarvittavia tarvikkeita: laattojen kiinnitysaineita, laattoja, hanoja, kalusteita, poreammeita, jopa pyyheliinan koukkuja. Harun perheen toinen perheyritys, Kiinteistöyhtiö Haru aikoi investoida 22 miljoonaa euroa uusiin myymälöihin. Myymälöitä rakennettiin Raisioon, Järvenpäähän, Lahteen, Joensuuhun, Seinäjoelle ja Kouvolaan. Yhtiöllä oli kaksi omaa myymälää, Helsingissä ja Vantaalla. Loput 32 myymälää toimivat franchise-periaatteella Laattapiste Collection -myymälöinä. Uusiin myymäläkonsepteihin tuli mukaan myös muita sisustusalan toimijoita, esimerkiksi Vallila Interior.

Vuonna 2016 Laattapiste osti Projektimatto Oy:n, joka maahantoi tekstiili- ja vinyylimattoja. Vuonna 1984 perustettu perheyritys työllisti neljä henkilöä ja sen liikevaihto oli 5,1 miljoonaa euroa. 

Joulukuussa 2022 Laattapiste osti Pukkilan italialaiselta Ricchetti Groupilta. Laattapisteellä oli seitsemän omaa myymälää ja 12 shop-in-shop-myymälää. Sillä oli myös jälleenmyyjäverkosto, joka toimi ympäri Suomea.

Toukokuussa 2023 Laattapiste ja Pukkila fuusioituivat Laattapiste-Pukkila Oy:ksi.

## Tuotteet

Laattapisteen palveluja ovat kylpyhuoneremonttien suunnittelu ja toteutus. Sen tuotevalikoimaan kuuluu esimerkiksi:
*keraamisia laattoja ja luonnonkiviä
*pintamateriaaleja, esimerkiksi vinyylilankkuja ja -laattoja, tekstiilimattoja ja -laattoja
*mittatilausmattoja, 
*kalusteita ja peilejä, altaita, wc-istuimia, pesuistuimia ja urinaaleja, 
*hanoja ja suihkuja, suihkukaappeja, suihkuseiniä ja suihkuovia
*pore- ja kylpyammeita
*pyyhekuivaimia, pientarvikkeita
*laattojen kiinnitysaineita ja Wedi-XPS märkätilalevyja, ja muita rakennuskemian tuotteita

## Tunnustuksia
*Vuonna 1998 Laattapiste valittiin pääkaupunkiseudun vuoden yritykseksi.

## Lähteet

## Aiheesta muualla
* Verkkosivusto
AEC Matador

**AEC Matador** on brittiläisen Associated Equipment Companyn (AEC) valmistama ja toisessa maailmansodassa käytetty tykinvetäjä. Ajoneuvoa valmistettiin noin 9&nbsp;000 kappaletta ja se oli laajasti Britannian ja Kansainyhteisön joukkojen käytössä sodan loppuun asti. Matadorissa on suora keula ja ohjaamon katto on kaareva. Avoin kuormatila on katettu pressulla ja ajoneuvo on varustettu vinssillä. Tavallisen nelipyöräisen mallin lisäksi AEC valmisti Matadorista kuusipyöräistä versiota. Kuusipyöräinen malli toimi pohjana AEC:n valmistamalle panssaroidulle komentoajoneuvolle AEC Armoured Command Vehiclelle.

## Palveluhistoria
Britannian armeijan käytössä AEC Matadorin tehtävä oli toimia keskiraskaana tykinvetäjänä. Pienempi Morris C8 Quad hoiti kevyen kaluston siirrot ja raskaampi Scammell Pioneer raskaamman kaluston. Tykinvedon lisäksi Royal Air Force käytti ajoneuvoa lentokoneiden tankkaamiseen ja lastaukseen. Ajoneuvolla siirreltiin myös Short Sunderland -lentoveneitä.

Sodan päätyttyä AEC Matadoria käytettiin siviilikäytössä hinausautona ja metsätyössä. Metsätyöhön ajoneuvo soveltui maastoajo-ominaisuuksiensa ansiosta hyvin.

## Aiheesta muualla
Club Deportivo Universidad Católica

**Club Deportivo Universidad Católica** on chileläinen jalkapalloseura Santiagon kaupungista. Seura on perustettu 21. huhtikuuta 1937. Seura on Chilen kolmanneksi menestynein seura yhdeksällä mestaruudellaan. Se pelaa Chilen pääsarjassa Primera Divisiónissa.

Católican perinteinen vastustaja on Universidad de Chile. Näiden kahden seuran kohtaamista kutsutaan *clásico universitarioksi*.

## Kokoonpano

## Lähteet

## Aiheesta muualla
Walesin jalkapalloliitto

**Walesin jalkapalloliitto** (; ) on walesilaisen jalkapallon korkein järjestö. Se perustettiin vuonna 1876 ja on täten maailman kolmanneksi vanhin jalkapalloliitto. Liitto on ollut FIFA:n jäsen vuodesta 1910 ja UEFA:n jäsen vuodesta 1954 lähtien. Vuonna 2017 sen presidenttinä toimii David Griffiths. Liiton päämaja sijaitsee Cardiffissa. 

Walesin jalkapalloliitto hallinoi sekä miesten että naisten maajoukkuetta, joiden lisäksi sen alaisuudessa on kolme miesten ja kaksi naisten juniorimaajoukkuetta sekä miesten puoliammattilaisjoukkue. 

## Aiheesta muualla

* Liiton kotisivut  
* Liiton kotisivut
Ala-Itävallan lippu

**Ala-Itävallan lippu** on Ala-Itävallan, Itävallassa sijaitsevan osavaltion lippu. Lipussa on kaksi väriä: Yläpuolella sininen ja alapuolella keltainen. Lipun suhde on 2:03.
Radio Alex

**Radio Alex** -nimiset radioasemat toimivat Helsingissä (94,9 MHz), Tampereella (100,9 MHz) ja Oulussa (89,4 MHz) 1990-luvun loppupuolella.

Helsingin aseman omisti kokonaan Alexpress, Tampereen ja Oulun asemista se omisti viidenneksen. 

Alexpressin tarkoituksena oli rakentaa aiemmin itsenäisinä toimineista paikallisradioista ketju, jossa eri asemat tuottaisivat paikallista ohjelmaa, mutta toimisivat muuten yhteisin toimintatavoin. Myöhemmin tämä toteutuikin, kun Radio Alex -asemat yhdistyivät yhdeksän muun paikallisradion kanssa Radio Plus -ketjuksi.

Pääkaupunkiseudulla Alexpressin itselleen hankkima nurmijärveläinen Radio Kolme muutettiin Radio Alexiksi ja toiminta siirrettiin samalla Helsinkiin alkusyksystä 1996. Juontajina kanavalla toimivat alussa Juha Kakkuri, Sanna Kojo ja Petri Eklund. Alkuaan taajuudella 94,9 MHz lähetti vantaalainen Radio Lohi, joka yhdistyi Radio Kolmeen. Tampereella Radio Alexin edeltäjä oli Radio Tampere, josta tuli myöhemmin Radio Sataplus ja sen jälkeen Radio Moro.

Radioaseman formaatin loivat toimitusjohtaja Jari Öystilä, ohjelmajohtaja Marko Tuomola ja musiikkipäällikkö Juha Kakkuri. Musiikkilinja oli yhdistelmä AC:ta, Motown-soundia ja Golden Oldies -klassikoita. Asema tuli nopeasti kohderyhmässään suosituimmaksi asemaksi. Alexin asema sijaitsi ydinkeskustassa Yrjönkadulla Vanhan kirkon puiston laidalla. Jari Öystilä toimi tämän jälkeen Iltalehden mediamarkkinoinnin johtajana ja sittemmin monien media- ja teknologia-alan yritysten johtajana.

## Lähteet
Pohjois-Irlannin jalkapalloliitto

**Pohjois-Irlannin jalkapalloliitto**, virallisesti **Irlannin jalkapalloliitto** () on pohjoisirlantilaisen jalkapallon korkein järjestö. Liitto on perustettu vuonna 1880 ja se on ollut FIFA:n jäsen vuodesta 1911 ja UEFA:n jäsen vuodesta 1954 lähtien. Liiton presidenttinä toimii Raymond Kennedy. Sillä on myös naisten jalkapalloon erikoistunut sisarliitto, joka hallinnoi naisten maajoukkuetta, naisten liigaa ja cupia. 

## Aiheesta muualla

* Liiton kotisivut
Brian Wethers

**Brian Wethers** (s. 17. joulukuuta 1980 Carson, Kalifornia) on yhdysvaltalainen koripalloilija, joka edusti kaudella 2010–2011 Korisliigassa pelannutta Namika Lahtea. Hän pelasi joukkueessaan heittävän takamiehen sekä pienen laitahyökkääjän pelipaikoilla.

Kalifornian yliopistosta keväällä 2003 valmistunut Wethers aloitti ammattilaiskoripalloilijan uransa saman vuoden syksyllä Saksan Bundesliigassa Phantoms Braunschweigin joukkueessa. Tämän jälkeen hän on pelannut useissa koripallosarjoissa, muun muassa Kiinan, Australian, Ranskan ja Ukrainan pääsarjoissa ennen siirtymistään Suomen Korisliigaan Namika Lahden joukkueeseen kaudelle 2010–2011.

Wethers valittiin kaudella 2005 Australian NBL-sarjan arvokkaimmaksi pelaajaksi.

## Lähteet
Glykosaminoglykaani

**Glykosaminoglykaani** eli vanhemmalta nimeltään **mukopolysakkaridi** on pitkäketjuinen haarautumaton polysakkaridi. Toistuva yksikkö glykosaminoglykaanissa koostuu heksoosisokerista tai uronihaposta liittyneenä aminosokeriin. Glykosaminoglykaaneja esiintyy lukuisissa kudoksissa ja ne osallistuvat muun muassa veren hyytymisen estämiseen.

## Rakenne
Glykosaminoglykaaneissa aminosokerina voi olla joko N-asetyyligalaktosamiini tai N-asetyyliglukosamiini. Uronihappona rakenteessa on iduronihappo tai glukuronihappo, jonka voi korvata galaktoosisokeri. Näistä sokerijohdannaisista muodostuvaan perusketjuun voi liittyä sulfaattiyksiköitä. Glykosaminoglykaanit liittyvät ydinproteiiniin kahdesta galaktoosista ja yhdestä ksyloosimolekyylistä koostuvan trisakkaridin välityksellä. Näin muodostuu proteoglykaani. Proteoglykaanin muodostus tapahtuu proteiinisynteesin jälkeen Golgin laitteessa ja myös sulfaattiryhmien liittäminen tapahtuu samassa soluelimessä. Glykosaminoglykaaneista ainoastaan hyaluronaani ei muodosta proteoglykaaneja.

Glykosaminoglykaanimolekyyleille on tyypillistä, että niillä on suuri negatiivinen sähkövaraus. Tämän vuoksi ne pystyvät sitoutumaan useisiin molekyyleihin kuten kasvutekijöihin ja soluväliaineen ja solukalvon proteiineihin.

## Mukopolysakkaridoosit
Harvinaisia periytyviä sairauksia, joissa glykosaminoglykaaneja metaboloivat entsyymit eivät toimi riittävästi kutsutaan mukopolysakkaridooseiksi, joita on vähintään neljäätoista eri tyyppiä. Niissä glykosaminoglykaanit kerääntyvät lysosomeihin. Mukopolysakkaridoosit ovat resessiivisesti periytyviä ja periytyvät useimmiten autosomien välityksellä poikkeuksena on niin kutsuttu Hurlerin syndrooma, joka periytyy X-kromosomissa.

## Lähteet

## Aiheesta muualla
Hartlepool

**Hartlepool** on noin  asukkaan satamakaupunki ja  asukkaan yhtenäishallintopiiri County Durhamin muodollisessa kreivikunnassa Koillis-Englannissa. Hartlepoolin kaupunki ei muodosta omaa kuntaansa *(unparished area)*.

Hartlepool sijaitsee Pohjanmeren rannikolla, Middlesbrough’n kaupungin ja Teesjoen suun pohjoispuolella. Läheisyytensä vuoksi meri on ollut kaupungin vaurauden lähde jo historiallisista ajoista lähtien. Asukkaat ovat saaneet elantonsa niin kalastuksesta, laivanrakennuksesta kuin merenkulusta.

Hartlepoolin ensimmäiset asukkaat olivat jääkauden jälkeen saapuneita primitiivisiä kauriinmetsästäjiä ja maanviljelijöitä. Kristinuskon leviämisen myötä seudulle rakennettiin ensin vaikutusvaltainen luostari ja myöhemmin useita kirkkoja, joiden rakennusaineena käytettiin paikallista kalkkikiveä. Sijaintinsa vuoksi alue oli strategisesti merkittävä Ison-Britannian sisäisissä valtataisteluissa ja sitä hallitsivat vuoroin normannit, skotit ja englantilaiset.

Sillinkalastuksesta tuli tärkeä elinkeino 1300-luvulla, ja vähitellen kauppaa alettiin käydä myös muilla hyödykkeillä, kuten viljalla ja kalkkikivellä. Teollisen vallankumouksen myötä Hartlepoolin kautta ryhdyttiin kuljettamaan Durhamin kaivoksista peräisin olevaa kivihiiltä ja sen väkiluku kasvoi nopeasti. Kaupunkia pommitettiin ankarasti molemmissa maailmansodissa ja se kärsi huomattavia vaurioita. Toisen maailmansodan jälkeen kaupungin talous koki lyhyen nousukauden mutta alkoi sitten hiipua. Vuonna 1967 Old Hartlepool yhdistyi läheisen West Hartlepoolin kanssa ja muodosti nykyisen Hartlepoolin kaupungin.

## Lähteet

## Aiheesta muualla
Kenji Kawai

**Kenji Kawai** (; 23. huhtikuuta 1957 Shinagawa, Tokio, Japani) on japanilainen säveltäjä. Hän on säveltänyt musiikkia elokuviin, animeen, videopeleihin ja televisio-ohjelmiin 1980-luvulta alkaen. Hänen tunnetuimpiin töihinsä kuuluvat muun muassa sävellykset elokuviin *[[Ringu]]*, *[[Seven Swords]]*, *[[Dark Water (vuoden 2002 elokuva)|Dark Water]]* ja *[[Ghost in the Shell]]* sekä animeen *[[Ranma ½]]*.

## Ura
Jätettyään ydinvoimatekniikan opintonsa Tokain yliopistossa Kenji Kawai alkoi opiskella musiikkia Shobin musiikkiopistossa. Hän kuitenkin keskeytti nämäkin opintonsa ensimmäisen puolen vuoden jälkeen ja perusti muutamien ystäviensä kanssa fuusiorock-yhtyeen nimellä *Muse*. Yhtye osallistui erinäisiin musiikkikilpailuihin, kunnes yhtyeen jäsenet tunsivat itsensä kypsiksi musiikkialalle ja päättivät lähteä omille teilleen.

Musen jälkeen Kawai alkoi säveltää mainosmusiikkia kotistudiossaan. Äänittäessään musiikkia radionäyttelijä Yuji Mitsuyalle hän tapasi musiikkiohjaaja Naoko Asarin, joka ehdotti hänelle soundtrack-musiikin säveltämistä animeen. Kenji Kawai ryhtyi säveltämään *[[Ranma ½]]* -sarjaan ja *[[Ghost in the Shell]]* -elokuvaan hyvällä menestyksellä.

Saavutettuaan suosiota animesäveltäjänä Kawai alkoi säveltää myös elokuviin. Näistä mainittakoon *[[Ringu]]*, *[[Ringu 2]]*, *[[Dark Water (vuoden 2002 elokuva)|Dark Water]]*, *[[Avalon (elokuva)|Avalon]]* ja *[[Seven Swords]]*. Hän alkoi työskennellä ohjaaja Mamoru Oshiin projekteissa ja on säveltänyt musiikin kaikkiin Hideo Nakatan elokuviin.

Kenji Kawai on voittanut sävellyksistään Annie- ja Hong Kong Film Award -palkinnot.

## Sävellykset
### Vuodet 1985–1990

### Vuodet 1991–2000

### Vuodet 2001–2010

## Lähteet

## Aiheesta muualla
* Kenji Kawain kotisivu 
* 
*
Brasilian jalkapalloliitto

**Brasilian jalkapalloliitto** (portugaliksi **Confederação Brasileira de Futebol**, lyhenne **CBF**) on vuonna 1923 perustettu Brasiliassa jalkapalloa hallinnoiva järjestö. 

## Brasilian maajoukkueet
* Brasilian maajoukkue
* Brasilian naisten maajoukkue
* Alle 21-vuotiaiden maajoukkue
Siam Park

**Siam Park** on vesipuisto Teneriffalla Kanariansaarilla. Puisto sijaitsee Playa de las Américasin reunalla Costa Adejessa. Sen rakentaminen alkoi vuonna 2004, ja se avattiin vuonna 2008. Siam Park on Kanariansaarten suurin vesipuisto.

Siam Parkin suunnittelivat isä ja poika Wolfgang ja Christoph Kiessling omistamansa, Teneriffan pohjoisosassa sijaitsevan Loro Parque -eläintarhan rinnakkaiskohteeksi. Thaimaa-teemainen vesipuisto houkutteli ensimmäisenä toimintavuonnaan 600&nbsp;000 ja vuonna 2011 jo 800&nbsp;000 kävijää. Vesipuistoon mahtuu 7&nbsp;500 asiakasta päivässä.

Siam Park on noussut Trip Advisor -verkkopalvelun käyttäjäarvioissa maailman parhaaksi vesipuistoksi.

## Laitteet
*The Volcano
*The Dragon
*Wave Palace
*Naga Racer
*The Giant
*The Tower of Power
*River Sawasdee
*Jungle Snake
*The Lost City
*Mekong Rapids

## Lähteet

## Aiheesta muualla

* Siam Parkin kotisivut
Ambrosia (yhtye)

**Ambrosia** on 1970-luvun alussa perustettu yhdysvaltalainen rockyhtye Los Angelesista. Kvartetin perustajajäseniä olivat kitaristi-laulaja David Pack, basisti-laulaja Joe Puerta, kosketinsoittaja Christopher North ja rumpali Burleigh Drummond.

Vuonna 1971 Los Angelesin filharmonikkojen kapellimestari Zubin Mehta kiinnitti yhtyeen All-American Dream Concert -tapahtumaan. Ensimmäisen levynsä Ambrosia julkaisi kuitenkin vasta 1975, jolloin ilmestyi *Ambrosia*-niminen albumi. Albumilta nousivat listoille singlet ”Holdin’ on to Yesterday” ja Kurt Vonnegutin *[[Kissan kehto]]* -romaaniin perustuva ”Nice, Nice, Very Nice”. Myös vuonna 1977 julkaistu Beatles-cover ”Magical Mystery Tour” oli listamenestys.

North jätti Ambrosian juuri ennen yhtyeen suurinta pophittiä, Yhdysvaltain listakolmosta ”How Much I Feel”. Myös vuoden 1980 hittikappale ”Biggest Part of Me” oli listalla kolmantena ja sitä seurannut ”You’re the Only Woman” kolmantenatoista. Tätä seurannut albumi floppasi ja yhtye hajosi. 

Yhtye teki paluun vuonna 1989 ja sen myötä on julkaistu muun muassa yksi live-albumi.

## Diskografia

*  (Billboardin listalla #22)
*  (Billboardin listalla #79)
*  (Billboardin listalla #25)
*  (Billboardin listalla #25)
*  (Billboardin listalla #115)
*  
*  
*  
*  

## Lähteet

## Aiheesta muualla
*
Jayne Anne Phillips

**Jayne Anne Phillips** (s. 1952 Buckhannon, Länsi-Virginia, Yhdysvallat) on yhdysvaltalainen kirjailija, joka on kirjoittanut sekä novelleja että romaaneja. Hän on saanut useita kirjallisuuspalkintoja, kuten Pulitzerin kaunokirjallisuuspalkinnon ja Yhdysvaltain taide- ja kirjallisuusakatemian akatemiapalkinnon. Hän toimii englannin kielen professorina Rutgers-Newarkin yliopistossa New Jerseyssä. 

## Teokset
### Romaanit
* *Machine Dreams* (1984) (suom. *Koneunia*, Tammi 1985)
* *Shelter* (1994) (suom. *Suojelus*, Tammi 1995)
* *MotherKind* (2000) (suom. *Äidin aika*, Tammi 2000)
* *Lark and Termite* (2009) (suom. *Kiuru ja Termiitti*, Tammi 2009)
* *Quiet Dell* (2013) (suom. *Murhenäytelmä*, Tammi 2014)
* *Night Watch* (2023)

### Novellikokoelmat
* *Sweethearts* (1976)
* *Counting* (1978)
* *Black Tickets* (1979) (suom. *Mustat kuviot*, Tammi 1982)
* *How Mickey Made It (1981)
* *Fast Lanes* (1984) (suom. *Pikakaistat*, Tammi 1987)

===Suomennetut teokset===
;Romaanit
* *Kiuru ja Termiitti* (*Lark and Termite*), suom. [[Kersti Juva]], Helsinki: Tammi 2009 
* *Koneunia* (*Machine dreams*), suom. [[Marja Alopaeus]], Helsinki: Tammi 1985 
* *Murhenäytelmä* (*Quiet Dell*), suom. Kersti Juva, Helsinki: Tammi 2014 Keltainen kirjasto: 454 
* *Suojelus* (*Shelter*), suom. Kersti Juva, Helsinki: Tammi 1995 Keltainen kirjasto 284 
* *Äidin aika* (*Motherkind*) , suom. Kersti Juva, Helsinki: Tammi 2000 Keltainen kirjasto 330  

;Novellikokoelmat
* *Mustat kuviot* (*Black tickets*), suom. Marja Alopaeus, Helsinki: Tammi 1982 Sarja: Kurki-kirja  Luettelo novelleista:
* *Pikakaistat* (*Fast lanes''), suom. Kersti Juva, Helsinki: Tammi 1987  Luettelo novelleista:

## Lähteet

## Aiheesta muualla
*Virallinen sivusto
Johanna Ervast

**Johanna Ervast** (s. 1971) on helsinkiläinen psykoterapeutti. Aikaisemmalta ammatiltaan hän on pappi. Ervast on julkaissut kaksi teosta *Jäähyväiset Einolle* (2008) ja *Jäähyväisten jälkeen - Kertomus elämästä lapsen kuoleman jälkeen* (2009). Teoksissa Ervast käsittelee lapsensa kuolemaa. Ervastin 3,5-vuotias esikoispoika Eino kuoli yllättäen 2005. Kirjoittamiensa kirjojen lisäksi Ervast on puhunut lapsen kuolemasta ja perheen surusta useissa eri tilaisuuksissa.

## Teokset

**Jäähyväiset Einolle.* Tammi, 2008. 
**Jäähyväisten jälkeen - Kertomus elämästä lapsen kuoleman jälkeen.* Paasilinna, 2009. 

## Lähteet
*Ervast, Johanna. *Jäähyväisten jälkeen - Kertomus elämästä lapsen kuoleman jälkeen.* Paasilinna, 2009. 

## Aiheesta muualla
*
Potaatit

**Potaatit** on sarjakuva jota tekee Aiju Salminen. ''Helsingin Sanomat'' julkaisi sitä Nyt-liitteessä keväästä 2008 kevääseen 2010. Kustannusosakeyhtiö Sammakko julkaisi *Potaatit* sarjakuva-albumina helmikuussa 2010.

*Potaatit*-sarjakuvan päähahmot ovat perunoita, jotka elävät pellolla. 
Sarjakuva koostuu suomalaisuuteen liittyvistä yleistyksistä, kiltistä huumorista ja pienistä oivalluksista. *Potaatit* kertoo humoristisesti elämän perusasioista, kuten perheen perustamisesta, parisuhteesta ja lapsista.

## Lähteet

## Aiheesta muualla
* 
*
Tinchy Stryder

**Kwasi Danquah III** (s. 14. syyskuuta 1986 Accra, Ghana), tunnetaan paremmin taiteilijanimeltään **Tinchy Stryder**, on ghanalais-brittiläinen hip hop -muusikko. Hänen tunnettuja kappaleitaan ovat muun muassa "Number One" (mukana N-Dubz), "You Are Not Alone", "Take Me Back" (mukana Taio Cruz) ja "Stryderman".

## Albumit
* Star In The Hood (2007)
* Catch 22 (2009)
* Third Strike (2010)

## Singlet
* Take Me Back 
* Number 1 
* Never Leave You
* You're Not Alone  
* In My System
Softball kesäolympialaisissa 2004

**[[Kesäolympialaiset 2004|Vuoden 2004 kesäolympialaisten]] [[softball]]** järjestettiin 14. &ndash; 23. elokuuta 2004. Tämä oli kolmas kerta kun laji oli mukana olympialaisten ohjelmassa. Softball järjestettiin ainoastaan naisille. Mukana oli 118 osanottajaa kahdeksasta eri maasta. Pelit pelattiin Ellinikón olympiahallissa Ellinikóssa.

## Mitalistit

## Alkulohkot

## Lopputulokset

## Lähteet
* Softball at the 2004 Athina Summer Games
Aiju Salminen

**Aiju Salminen** (s. 1979 Jyväskylä) on suomalainen kuvittaja, sarjakuvapiirtäjä, animaatio-ohjaaja ja kuvataiteilija.

Salminen valmistui Turun taideakatemian animaation koulutusohjelmasta vuonna 2005. Hänen piirrosanimaationsa *Karaoke* voitti vuonna 2004 pääpalkinnon Arktisen upeeta -elokuvafestivaaleilla. Vuonna 2003 hän sai samoilla festivaaleilla kunniamaininnan animaatiosta *Treevil*.

Salminen on kuvittanut muun muassa lasten- ja nuortenkirjoja. Vuonna 2015 Tittamari Marttisen kirjoittama ja Salmisen kuvittama lastenkirja *Ikioma perheeni* sai Arvid Lydecken -palkinnon. 

*[[Helsingin Sanomat]]* julkaisi Salmisen *[[Potaatit]]*-sarjakuvaa Nyt-liitteessä kaksi vuotta. Ne julkaistiin samannimisenä albumina vuonna 2010. Salmisen sarjakuvia on julkaistu myös Ylen verkkosivuilla sekä ''Voima''- ja *Lehtiset*-lehdissä. Vuonna 2008 Salminen tuurasi Jubaa *[[Viivi ja Wagner|Viivin ja Wagnerin]]* piirtäjänä tämän sairauslomalla. Hän on myös värittänyt samaa sarjakuvaa aiemmin.

Salminen toimi aiemmin verkkotaidegalleria Tabulalandin galleristina ja kuraattorina. sekä Kotka Art -taidetapahtuman kuraattorina. 

## Tuotanto

### Kirjat
* 
* 
* 
* 
*       
* 
* 

### Animaatiot
* *Yllätyslahja*, 2000
* *Treevil*, 2003, yhdessä Christer Lindströmin ja Aino Ovaskaisen kanssa
* *Karaoke*, 2004
* *Elvis kääntyy haudassaan*, 2005
* *Saalis*, 2006
* *Ardent Martyr*, 2007 (käsikirjoitus)
* *Avara jääkaappi*, 2010

## Lähteet

## Aiheesta muualla
* Aiju Salmisen kotisivut
* 
* Norontaus, Katariina: Moniottelija Aiju Salminen haluaa kaikkien tekevän tunnin taidetta viikossa  Turun Sanomat. 24.2.2010.
Protégé

**Protégé** on ilmainen, avoimen lähdekoodin ontologiaeditori ja tietämyksen hankintajärjestelmä. Eclipsen tavoin Protégé on ohjelmistokehys, johon voidaan kehittää laajennuksia eri projektien tarpeisiin. Ohjelmisto on kirjoitettu Javalla. Käyttöliittymät luodaan Javan Swing-kirjastoa käyttäen.

Protégéa kehittävät yhteistyössä Stanfordin ja Manchesterin yliopistot. Ohjelmistolla on arviolta yli 100&nbsp;000 rekisteröitynyttä käyttäjää.
Softball kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] [[softball]]** järjestettiin 17. &ndash; 26. syyskuuta 2000. Tämä oli toinen kerta kun laji oli mukana olympialaisten ohjelmassa. Softball järjestettiin ainoastaan naisille. Mukana oli 120 osanottajaa kahdeksasta eri maasta.

## Mitalistit

## Lopputulokset

## Lähteet
*Softball at the 2000 Sydney Summer Games
Amerikkalainen jalkapallo kesäolympialaisissa 1932

**[[Amerikkalainen jalkapallo]]** oli näytöslajina **[[kesäolympialaiset 1932|kesäolympialaisissa 1932]]** Los Angelesissa ensimmäistä ja toistaiseksi viimeistä kertaa. Pelejä pelattiin vain yksi, 8. elokuuta 1932. Vastakkain olivat Yhdysvaltain länsirannikko ja itärannikko. Länsirannikon joukkue koostui kolmen yliopiston, Stanfordin, Etelä-Kalifornian ja Kalifornian Berkeleyn yliopistojen opiskelijoista. Itärannikon joukkue puolestaan koostui Harvardin, Yalen ja Princetonin yliopistojen opiskelijoista. Ottelu pelattiin Los Angeles Memorial Coliseum'ssa, ja siellä oli mukana 60&nbsp;000 katsojaa seuraamassa peliä. Länsirannikko voitti ottelun 7–6.
Tulitangarat

**Tulitangarat** (*Piranga*) on kardinaalien heimoon kuuluva varpuslintusuku. Aiemmin suku luokiteltiin tangaroiden heimoon. Tulitangaroiden sukuun kuuluu BirdLifen mukaan yhdeksän lajia.

## Tulitangaroihin kuuluvia lajeja
* Andientulitangara (*Piranga rubriceps*)
* Jukatanintangara (*Piranga roseogularis*)
* Kesätangara (*Piranga rubra*)
* Liekkitangara (*Piranga bidentata*)
* Meksikontulitangara (*Piranga erythrocephala*)
* Punatangara (*Piranga leucoptera*)
* Purppuratangara (*Piranga flava*)
* Tammitangara (*Piranga ludoviciana*)
* Tulitangara (*Piranga olivacea*)

## Lähteet

## Aiheesta muualla
*ITIS: Piranga
Speculaas

**Speculaas** on perinteinen hollantilainen ja belgialainen piparkakkua muistuttava maustekeksi, jollaisia on syöty perinteisesti Pyhän Nikolauksen päivän aattona. Belgiassa samankaltainen, vähemmän maustettu keksi tunnetaan myös ranskankielisellä nimellä ***spéculoos*** ja Saksassa Westfalenissa ja Reininmaalla nimellä ***Spekulatius***.

Keksit ovat tyypillisesti kuvioituja. Perinteisesti nämä kuvat ovat olleet peräisin Pyhän Nikolauksen legendasta.

Nykyisin speculaaseja syödään jouluajan lisäksi ympäri vuoden. Suomessa niitä on myynyt ainakin Ruokakesko Euro Shopper -tuoteryhmässään sekä nykyään (vähän ennen joulua) Lidl.
Sarah Natochenny

**Sarah Natochenny** (s. 20. syyskuuta 1987 Forest Hills, New York) on yhdysvaltalainen ääninäyttelijä ja malli, joka tunnetaan Ash Ketchumin englanninkielisenä äänenä Pokémonin yhdeksännestä tuotantokaudesta lähtien.

## Ura
Natochenny opiskeli näyttelemistä Lee Strasberg Theatre Institutessa vuosina 2000-2004. Hän näytteli valmistumisen jälkeen aluksi teatterissa ja lyhytelokuvissa, kunnes vuonna 2006 tuli valituksi Pokémon-sarjan päähahmon Ash Ketchumin uudeksi ääneksi Veronica Taylorin tilalle, kun englannin kielelle lisenssoinut 4Kids Entertainment luovutti oikeudet The Pokémon Company Internationalille. Sittemmin Natochenny on ääninäytellyt myös muutamissa videopeleissä ja enimmäkseen Pokemon aiheisissa elokuvissa.

Ääninäyttelemisen ohella Natochenny työskentelee mallina pääkirjoitusten kuvissa, mutta ei tee glamour tai muita vähäpukeisia mallin töitä.

## Lähteet
*CrystalAcids 
*Anime News Network
Smaragditangarat

**Smaragditangarat** (*Chlorochrysa*) on tangaroiden heimoon kuuluva varpuslintusuku. Smaragditangaroiden sukuun kuuluu BirdLifen mukaan kolme lajia.

## Smaragditangaroihin kuuluvia lajeja
* Kolumbiansmaragditangara (*Chlorochrysa nitidissima*)
* Sinivatsatangara (*Chlorochrysa calliparaea*)
* Smaragditangara (*Chlorochrysa phoenicotis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chlorochrysa
Kauneimmat valssit

**Kauneimmat valssit** on Erkki Junkkarisen albumi vuodelta 1976. Tästä albumista Junkkarinen sai yhden kultalevyistään.

## Kappaleet
Kaikki sovitukset on tehnyt Pauli Granfelt.
### A-puoli
# 
# 
# 
# 
# 
# 

### B-puoli
# 
# 
# 
# 
# 
#
Kappale kauneinta Suomea

**Kappale kauneinta Suomea** on Erkki Junkkarisen albumi vuodelta 1977. Tämä levy toi Junkkariselle yhden hänen kultalevyistään. Levyn nimikkokappale on tunnettu sen alkuun kuuluvasta vihellyksestä. Reino Markkulan säveltämä ja Juha Vainion sanoittama Lappeenrantaan-humppa oli 1970- ja 1980-luvuilla järjestettyjen, Heikki Hietamiehen juontamien Lappeenrannan humppafestivaalien tunnussävel.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#
Diana (täsmennyssivu)

**Diana** voi tarkoittaa seuraavia:

* Diana, roomalainen metsästyksen jumalatar
* Diana, naisen etunimi
* Diana, Walesin prinsessa eli Diana Spencer, brittiläinen prinsessa, Walesin prinssi Charlesin entinen puoliso
* Diana, hallintoalue Madagaskarin pohjoisosassa
* *[[Diana (elokuva)|Diana]]*, elokuva vuodelta 2013
* Diana, elokuvateatteri Helsingin Yrjönkadulla 1975–2005
* Diana, elokuvateatteri Turun Humalistonkadulla
* ”Diana”, Paul Ankan kappale
* ”Diana”, Bryan Adamsin kappale
* ”Diana”, Lillian Axen kappale
* Diana, oik. *Tellervo, Tapio tytär*, Yrjö Liipolan veistos Helsingissä Kolmikulman puistossa
* 78 Diana, asteroidi
* dianat (*Diascia*), kasvisuku (heimo syyläjuurikasvit)
* M/S Diana, myöhemmin M/S Jamaa II, Viking Linen vuonna 1972 valmistunut autolautta
* DIANA-malli (Dialogical Authentic Netlearning Activity), verkko-opetuksen toimintamalli
* Hurrikaani Diana, hurrikaani Atlantilla vuonna 1990

;Sukunimenä
* Michael Diana (s. 1969), yhdysvaltalainen underground -sarjakuvataiteilija ja piirtäjä

;Britannian kuninkaallinen laivasto
* HMS Diana (1757), 32-tykkinen viidennen luokan alus
* HMS Diana (1775), 6-tykkinen kuunari
* HMS Diana (1794), 38-tykkinen viidennen luokan alus
* HMS Diana (1807), 10-tykkinen kutteri
* HMS Diana (1822), 46-tykkinen viidennen luokan alus
* HMS Diana (1823), intialainen siipiratasalus
* HMS Diana (1836), intialainen siipiratasalus
* HMS Diana (1895), Eclipse-luokan risteilijä
* HMS Diana (H49), D-luokan hävittäjä
* HMS Diana (D126), Daring-luokan hävittäjä

## Katso myös
* Diane, täsmennyssivu
Saukko-laivasto

**Saukko-laivasto** oli rymättyläläinen Rymättylän Säilyke Oy:n omistama sillilaivasto, joka toimi 1940-luvulta vuoteen 1975. Saukko-laivasto oli tunnetuin sillilaivasto Suomessa sotien jälkeen.

Saukko-laivasto teki ensimmäisen pyyntimatkan Islantiin 1940- ja 1950-luvun vaihteessa. Kaukaisimmillaan laivasto pyysi Jan Mayenissä. Sillikantojen heikentyessä Islannissa 1960-luvulla Saukko-laivasto siirtyi Norjan ja Pohjanmeren vesille. 2–3 kuukauden pituiset pyyntimatkat tehtiin kesällä ja loppusyksyllä. Edellisen pyyntikauden silli oli tuolloin usein jo loppunut Suomesta, joten Saukko-laivaston paluuta ja pyynnin vaiheita seurattiin myös tiedotusvälineissä. Saukko-laivaston saapuminen sillilastissa Röölään oli vuosittain suuri tapahtuma, joka uutisoitiin myös valtakunnallisesti. Toiminta loppui vuonna 1975, kun Suomi ei enää uusinut kansainvälisiä kalastussopimuksiaan. Laivastoon kuului parhaimmillaan neljä Saukko-alusta.

Nykyään Saukko-laivaston irtaimistoa on nähtävillä Silliperinnekeskus Dikselissä Röölässä, Naantalissa. Silliperinnekeskuksen perusajatuksen kehitteli Tauno Saarni vuonna 2003. Hän oli Saukko-laivaston viimeinen omistaja.

Sillinjalostus yritys Boyfoodin siirryttyä Röölään, ja sen tuotua silliä ensimmäisen kerran vuonna 1990, alettiin vuosittain pitämään Sillimarkkinoita Röölässä. Sillimarkkinat pidettiin alkukesästä, ja ne olivat perinteinen kesätapahtuma, jossa sillilaivojen saapumista juhlitaan uuden perunan ja viihde-esiintyjien kanssa. Tapahtuma on tunnettu Turun alueella ja siihen osallistui vuosittain tuhansia ihmisiä.

## Lähteet

## Aiheesta muualla
*
Zlatan Ljubijankič

**Zlatan Ljubijankič** (s. 15. joulukuuta 1983 Ljubljana, Jugoslavian sosialistinen liittotasavalta) on slovenialainen jalkapalloilija. Ljubijankič edustaa seurajoukkue tasolla belgialaista KAA Gentiä, mutta on pelannut urallaan myös kotimaassaan NK Domžalen riveissä. Ljubijankič on edustanut myös Slovenian maajoukkuetta 20 ottelun verran. Ensiesiintymisensä maajoukkueessa Ljubijankič teki Kyprosta vastaan 28. helmikuuta 2006. Ljubijankič oli myös Slovenian maajoukkueessa Etelä-Afrikan MM-kilpailuissa tehden yhden maalin. 

## Lähteet
Dannebrogin ritarikunta

**Dannebrogin ritarikunta** () on tanskalainen vuonna 1671 perustettu ritarikunta. Ritarikunta on nimetty Tanskan lipun () mukaan, joka legendan mukaan putosi taivaasta vuonna 1219. Ritarikunnan perusti kuningas Kristian V.

Naisille ritarikunnan jäsenyys on voitu myöntää vuodesta 1951 alkaen. Ritarikunnan tunnukset ovat valtion omaisuutta ja ne tulee palauttaa Tanskaan tunnustuksen saajan kuoleman jälkeen. Nykyään ritarikunnalla palkitaan sellaisia henkilöitä, jotka ovat ansioituneet Tanskan intressien, taiteen, tieteen tai kaupan saralla. Saajan ei tarvitse olla Tanskan kansalainen. Ritarikunnan suurmestarina toimii Tanskan hallitsija.

Kunniamerkki on jaettu seitsemään luokkaan:

*  Suurkomentaja
*  Suurristi (voidaan myöntää timanteilla tai ilman)
*  1. luokan komentaja
*  Komentaja
*  1. luokan ritari
*  Ritari
*  Hopeamitali

## Lähteet
* 

### Viitteet

## Aiheesta muualla
Kuori (eläinanatomia)

**Kuori** on nilviäisiin kuuluvien kotiloiden ruumiinosa. Kotiloiden kuori on ulkoinen tukiranka, joka ei toimi ainoastaan lihasten kiinnityspisteenä vaan suojaa myös saalistajilta ja mekaaniselta vioittumiselta. Maakotiloille kuori tarjoaa suojaa auringonvaloa ja kuivumista vastaan. Kuori muodostuu enimmikseen kalkista.
Suzuki GSX 1250 FA

**Suzuki GSX 1250 FA** on perusmotoristin pyörä, josta lisävarusteilla saa matkapyörän, jollaista Suzukin valikoimissa ei ole. Pyörän vakio istuinkorkeus on 81 cm. Polvikulma on jyrkkä, mikä aiheuttaa pitkillä matkoilla ongelmia tietyn pituisilla henkilöillä

Kaupunkiajossa pyörä lähtee hyvin liikkeelle kakkosella. Etukate on matala ja ohjaa ilmavirran rintaan ja voi olla hankala viileällä, alakate vie ilmavirran jalkojen ohi.

Nopeus- ja vaihdenäytöt ovat digitaalisia.

## Tekniikka
;Moottori
*nelitahtinen nelisylinterinen rivimoottori, nestejäähdytys
*iskutilavuus 1 255 cm3
*teho 72 kW (98 hv)/ 7 500 r/min.
*vääntö 108 Nm/3 700 r/min
*vaihteisto kuusi vaihdetta
*toisioveto ketjulla
*paino ajokunnossa 257 kg
*istuinkorkeus 81 cm
*akseliväli 145 cm
*polttoainesäiliö 19 l
*jarrut 
**edessä 2 levyjarrua 
**takana 1 levyjarru
*runko teräsputki
*jouset
**edessä teleskooppihaarukka
**takana keinuhaarukka

## Lähteet

## Aiheesta muualla
*Iltalehti
Miekkaritarikunta

**Kuninkaallinen Miekkaritarikunta** () on ruotsalainen sotilasritarikunta, joka perustettiin Fredrik I:n valtakaudella vuonna 1748. Alkujaan sitä jaettiin tunnustuksena urheudesta rintamalla, mutta sittemmin myös pitkästä ja ansiokkaasta palveluksesta maan asevoimissa. 

Aliupseereille jaettava hopeinen miekkamerkki laskettiin myös kuuluvaksi ritarikuntaan. Vuonna 1952 perustettiin myös ritarikuntaan kuuluvia mitaleita, joita on yhteensä kolme (pronssinen, hopeinen ja kultainen), ja niitä voidaan jakaa ainoastaan Ruotsin ollessa sotatilassa.

Miekkaritarikunnan kunniamerkkejä ei jaettu vuosina 1975–2022 vuonna 1974 tehdyllä päätöksellä, jolloin se laitettiin "lepäämään". Vuonna 2022 valtiopäivien tekemällä päätöksellä ruotsalaiset ritarikunnat otettiin uudelleen käyttöön ja Miekkaritarikunnan kunniamerkkejä voidaan jälleen myöntää 1. helmikuuta 2023 alkaen. Samassa yhteydessä Ruotsin kuninkaasta tuli virallisesti ritarikunnan "suurmestari ()"; aiempi titteli "herra ja mestari ()".

Ritarikunnassa on viisi luokkaa:

*  Suurristi
*  1. luokan komentaja
*  Komentaja
*  1. luokan ritari
*  Ritari

Viimeisin suomalainen, joka on saanut Miekkaritarikunnan suurristin erikoisluokan oli marsalkka Mannerheim, joka sai suurristinsä 4. kesäkuuta 1942. 

Myös kenraaliluutnantti Henrik Johan Aminoff, jalkaväenkenraali Adolf Aminoff, jalkaväenkenraali Adolf Ehrnrooth sekä muutama muu suomalainen kenraali palkittiin suurristillä.

## Lähteet
*Tetri Juha E.: *Kunniamerkkikirja*, Saarijärvi: Ajatus 1998 .

### Viitteet
Viulukonsertto nro 2 (Bruch)

Max Bruch sävelsi **toisen [[viulukonsertto]]nsa** d-mollissa (op. 44) noin vuonna 1878 ja omisti sen Pablo de Sarasatelle. Teoksen kantaesitti Sarasate Lontoossa marraskuussa 1878. Orkesteria johti säveltäjä itse.

Teos koostuu kolmesta osasta:

# Adagio non troppo
# Recitativo: Allegro moderato (attacca)
# Finale: Allegro molto

## Aiheesta muualla
* Allmusic.com: Violin Concerto No.2 in D minor, Op. 44
Pyhän Annan ritarikunta

**Pyhän Annan ritarikunta** () on venäläinen ritarikunta, jonka Holstein-Gottorpin herttua Kaarle Fredrik perusti vuonna 1735 vaimonsa, Pietari Suuren tyttären Anna Petrovnan muistoksi. Paavali I liitti 1797 ritarikunnan Venäjän kunniamerkkijärjestelmään.

Ritarikunnan jäsenyys myönnettiin ansiokkaasta urasta siviilipalveluksessa tai urheudesta ja ansiokkaasta palveluksesta armeijassa. Pyhän Annan ritarikunta ensimmäinen luokka oikeutti perinnölliseen aatelistoon ja alemmat luokat henkilökohtaiseen aatelistoon.

*Anna kaulassa* () on Anton Tšehovin vuonna 1895 ilmestynyt kertomus. Päähenkilön Annan aviomies on saanut toisen luokan Annan ristin, jota pidettiin kaulassa.

## Ritarikunnan luokat ja ansiomerkin kanto-ohje
*  I luokka: hopeatähti, kaulanauha ristillä
*  II luokka: risti kaulanauhassa
*  III luokka: rintamerkki
*  IV luokka: miekka
Lähde:

## Galleria

Tiedosto:Anna1st.jpg|Pyhän annan I. luokka, olkanauhalla ja rintatädellä
Tiedosto:Star with crown to Order St Anna.jpg|Pyhän annan I. luokka, rintatähti kruunulla
Tiedosto:Star of the Order of St Anna.jpg|Pyhän Annan I. luokka, hopeinen emalioitu rintatähti
Tiedosto:Anna2nd.jpg|Pyhän annan II. luokka, kaulanahaulla ja ristillä
Tiedosto:Anna3rd.jpg|Pyhän annan III. luokka, rintamerkillä
Tiedosto:Russia, 1860-1867 (NYPL b14896507-443309).tiff|Pyhän annan IV. luokka miekalla


## Katso myös

* Venäjän keisarilliset ritarikunnat

## Lähteet
*Tetri Juha E.: *Kunniamerkkikirja*, Saarijärvi: Ajatus 1998 .

### Viitteet

## Aiheesta muualla
Kotkan Ansioritarikunta

**Kotkan Ansioritarikunta** () on saksalainen ritarikunta, joka perustettiin vuonna 1937. Sitä myönnettiin etupäässä ulkomaalaisille erityisesti diplomaateille ja kansallissosialismille myötämielisille henkilöille, ja nyrkkisääntönä oli, että vastaanottajan yhteiskunnallinen arvo vastasi sitä luokkaa ritarikunnassa, johon hänet nimettiin. Ritarikunta lakkautettiin Natsi-Saksan mukana vuonna 1945. 

Alun perin ritarikunta perustettiin kuusiluokkaisena, mutta se sai lopullisen luokkajakonsa ja sääntönsä vuonna 1943. Tässä yhteydessä siirryttiin seitsemänluokkaiseen jakoon. Lisäksi ritarikunnalla on kaksi mitaliluokkaa.

*  kultainen suuristi
*  suurristi
*  I luokka
*  II luokka
*  III luokka
*  IV luokka
*  V luokka
*  kultamitali
*  hopeamitali

Kaksi suomalaista on saanut ritarikunnan korkeimman kunniamerkin, kultaisen suurristin: Risto Rytille se myönnettiin 20. huhtikuuta 1942 ja marsalkka Mannerheimille tämän 75-vuotissyntymäpäivänä 4. kesäkuuta 1942. Italian diktaattori Benito Mussolinille myönnettiin ainutlaatuinen kultasuurristi timantein 25. syyskuuta 1937.

## Lähteet
*Tetri Juha E.: *Kunniamerkkikirja*, Saarijärvi: Ajatus 1998 .
*Partanen Jukka: *Mannerheim ja Hitler*, Gummerus 2012 .

### Viitteet

## Aiheesta muualla
Mahdoton illallinen

**Mahdoton illallinen** (*Dinner: Impossible*) on yhdysvaltalainen televisiosarja, jossa pyritään valmistamaan illallinen lähes mahdottomissa olosuhteissa ja säädetyn ajan puitteissa. Ateria valmistetaan yleensä suurelle ihmisjoukolle. Sarjan isäntinä ovat olleet Robert Irvine ja Michael Symon.

Sarjan ensimmäinen jakso esitettiin Yhdysvalloissa Food Network -kanavalla 24. tammikuuta 2007. Suomessa sarjaa on esitetty JIM-kanavalla.

## Lähteet

## Aiheesta muualla
*
*FoodNetwork.com: ''Dinner: Impossible''
222P/LINEAR

**222P/LINEAR** on Aurinkoa keskimäärin 2,86 AU:n etäisyydellä kiertävä Jupiterin ryhmän jaksollinen komeetta. Komeetta löydettiin LINEAR-ohjelmalla vuonna 2004.

## Lähteet
*JPL Small-Body Database Browser: 222P/LINEAR 
*GARY W. KRONK'S  COMETOGRAPHY: 222P/LINEAR 
*IAU Minor Planet Center: Periodic Comet Numbers 

### Viitteet
Vasa-ritarikunta

**Vasa-ritarikunta** () on ruotsalainen ritarikunta, joka perustettiin Kustaa III:n valtakaudella vuonna 1772. Kunniamerkillä palkittiin ensisijaisesti tieteen, taiteen, elinkeinoelämän ja virkauran ansioista. Yleensä Vasa-ritarikuntaa käytettiin silloin, kun henkilöä ei voitu palkita muilla ruotsalaisilla ritarikunnilla. Suomalainen kauppaneuvos Johan Sederholm palkittiin ritarin arvomerkillä vuonna 1799. 

Vuosina 1975–2022 ritarikunnan kunniamerkkejä ei jaettu Ruotsissa toteutetun ritarikuntareformin jälkeen, vaikka ritarikunta oli olemassa. Vuonna 2022 päätetyssä reformissa ruotsalaiset ritarikunnat palautettiin entiselleen ja vuodesta 2023 ritarikunnan kunniamerkkejä jaetaan jälleen sekä Ruotsin kansalaisille että ulkomaalaisille. Ensimmäiset ei-kuninkaalliset nimitykset ritarikuntaan lähes 50 vuoden tauon jälkeen tehtiin 31. toukokuuta 2024, kun mm. kaikki Abban jäsenet nimitettiin ritarikunnan 1. luokan komentajan luokkaan. 

Ritarikunnan suurmestari on Ruotsin hallitsija. 

Alkujaan luokkia oli kolme, mutta komentajan luokka jaettiin kahteen uuteen luokkaan vuonna 1873 ja ritarin luokka kahtia vuonna 1889. Ritarikunnassa on viisi luokkaa: 

*  suurristin komentaja
*  1. luokan komentaja
*  komentaja
*  1. luokan ritari
*  ritari

## Lähteet
*Tetri Juha E.: *Kunniamerkkikirja*, Saarijärvi: Ajatus 1998 .

### Viitteet
Pohjantähti-ritarikunta

**Pohjantähden ritarikunta** on ruotsalainen ritarikunta, joka perustettiin Fredrik I:n valtakaudella vuonna 1748. Ritarikunnan tunnuslause on *Nescit Occasum*, jolla viitataan Pohjantähteen, joka ei koskaan laske. Kunniamerkkiä myönnetään sekä Ruotsin että ulkomaiden kansalaisille tunnustuksena erilaisista ansioista muun muassa luottamustehtävissä toimineille ja muille ansioituneille. Hallitseva monarkki on ritarikunnan suurmestari. Ulkomaalaisia voidaan nimittää ritarikuntaan myös ansioista Ruotsin intressien hyväksi.

Kunniamerkin kunniamerkkinauha oli alun perin täysin musta, mutta vuosina 1975–2022 sitä jaettiin sinisessä nauhassa keltaisin reunuksin. Tuolloin ritarikunnan merkeistä poistettiin myös suurristin ketju. Vuoden 2022 reformissa ritarikunnan nauhan väri palautettiin entiselleen eli mustaksi. Saman reformin yhteydessä kaikkia ruotsalaisia ritarikuntia alettiin taas jakaa myös Ruotsin kansalaisille.

Kunniamerkkiä jaetaan viidessä luokassa:

## Kunniamerkin saaneita suomalaisia

*Eeva Ahtisaari
*Johan Fredrik Adolf Aminoff
*Pentti Arajärvi
*Jörn Donner
*Folke Forsman
*Pekka Haavisto
*Jenni Haukio
*Mauno Järvelä
*Matti Klinge
*Tellervo Koivisto
*Åke Lindman
*Paavo Lipponen
*Sanna Marin
*Henrik Meinander
*Jussi Niinistö
*Jaakko Pöyry
*Johan Ludvig Runeberg
*Katrin Sjögren
*Jaakko Smolander
*Riitta Uosukainen
*Rudolf Walden
*Veronica Thörnroos

## Lähteet
*Meinander Henrik - *Curriculum vitae*
*Tetri Juha E.: *Kunniamerkkikirja.* Saarijärvi: Ajatus, 1998. .

### Viitteet
Jalapeno

**Jalapeno** (huonommin *jalopeno*; , äännetään *halapenjo*) on paprikalajike, jota käytetään ruokien maustamiseen. Lajike sisältää kapsaisiinia, jonka vuoksi se aiheuttaa muiden chilien tavoin syötäessä suuhun polttavan tunteen. Se on kotoisin Meksikon itärannikon tuntumassa sijaitsevasta Jalapan kaupungista ja on suosittua erityisesti Yhdysvalloissa. Se on 5–7&nbsp;cm pitkä, leveähkö kartiomainen, vihreä tai punainen hedelmä, joka on kärjestään pyöreä. Texasissa ja Meksikossa sitä syödään tuoreena. 

Jalapenoa on Suomessa saatavana säilöttynä, ja sitä käytetään texmexravintoloissa ja pizzerioissa. Scovillen asteikolla jalapeñon tulisuus on 2&nbsp;500–8&nbsp;000 yksikköä.

## Lähteet
3D/Biela

**3D/Biela** tai **Bielan komeetta** oli Aurinkoa kiertävä jaksollinen komeetta, jonka löysi Jacques Leibax Montaigne vuonna 1772. Wilhelm von Biela löysi komeetan uudemman kerran vuonna 1826 ja tajusi sen jaksollisuuden. Komeettaa ei enää löydetty vuoden 1852 syyskuun jälkeen, jolloin sen oli havaittu hajonneen kahteen osaan.

Komeettaa etsittiin vuosina 1859 ja 1865. Vuonna 1872 nähtiin sen sijaan suuri meteorisade, kuten myös marraskuussa vuosina 1885 ja 1892.
Meteoriparvi sai nimen Bielidit, ja se tunnetaan nykyisin andromedidien parvena Andromedan tähdistön mukaan, josta meteorit näyttävät tulevan syttyessään ns. tähdenlennoiksi. Parven maksimi on 16. - 17. marraskuuta, jolloin näkyy n. 5 meteoria tunnissa.

## Lähteet
*JPL Small-Body Database Browser: 3D/Biela
*GARY W. KRONK'S COMETOGRAPHY: 3D/Biela
*IAU Minor Planet Center: Periodic Comet Numbers 
*Kari Kaila, Heikki Oja, Mauri Valtonen, Tapio Korhonen - Komeetat URSA 1983 
*Kari Kaila - Tähtitaivaan opas URSA 1980 2. painos 

**Viitteet**
Xalapa

**Xalapa** eli **Jalapa** on kaupunki Itä-Meksikossa. Se on Veracruzin osavaltion hallinnollinen pääkaupunki. Xalapa on ollut osavaltion pääkaupunki vuodesta 1885. Xalapan väkiluku oli vuoden 2020 väestönlaskennan mukaan 488 531, joista selvä enemmistö eli 53,6% olivat naisia. Yliopistokaupunkina se on luovuuden, vireyden ja kulttuurin keskus sammuneen kilpitulivuoren, Cofre de Peroten, 4&nbsp;282 metriä korkean huipun juurella. Kaupungista on saanut nimensä paprikoihin kuuluva jalapeño-kasvi. El Lenceron lentoasema sijaitsee kaupungin lähistöllä.

## Lähteet

## Aiheesta muualla